open-index/open-wikipedia-markdown huggingface dataset:
Петар Чаков

**Петар Чаков** ( во  —  во , ДФ Македонија, ДФ Југославија) — македонски партизан, борец за слобода на Македонија и учесник во НОВ.

## Животопис
Во првите денови на септември 1944 година, заминал во Скопска Црна Гора и станал борец на Шеснаесеттата македонска ударна бригада, од првиот ден на нејзиното основање. Во борбите на бригадата против балистите и Германците, се истакнал како храбар борец. На 14 октомври 1944 година, во една од секојдневните борби против балистите бил тешко ранет и пренесен на лечење во партизанската болница во селото Љубанци, каде подлегнал на раните. Неговите останки биле закопани на селските гробишта.

## Наводи


Категорија:Учесници во НОБ
Категорија:Жртви во битките за слобода на Скопје
Тодор Чангов

**Тодор Богданов Чангов** ( во  —  во ) — македонски партизан, учесник во НОВ.

## Животопис
Потекнувал од сиромашно семејство. Се преселил во Скопје, но не можејќи да најде друга работа, станал градски полицаец. По капитулацијата на земјата се поврзал со напредното движење преку Цветан Димов и други револуционери. Станал редовна врска помеѓу селото и градската партиска организација. Организирал група во селото, која извршувала разни задачи за партизанскиот одред.

Во септември 1942 година стапил во партизанскиот одред. Учествувал во сите борби на одредот. На 9 септември 1942 година заедно со Раде Јовчевски - Корчагин добиле задача да подигнат пушки и муниција од едно лозје близу селото Радишани. Тој го посетил и неговото село, но во неговата куќа бил дочекан од непријателски стражар. Успеал да се извлече откако со тупаници го совладал стражарот, кој пред тоа го ранил. Иако ранет, со помош на активистите од селото повторно пристигнал во одредот.

На 12 декември 1942 година одредот бил опколен од бугарската фашистичка полиција, во манастирот Благовештение. Во огорчената борба против непријателот со примерен хероизам, успеал да спаси еден ранет соборец. По еден нов напад и опколување, одредот се поделил во две групи. Едната преку Побожје се префрлила во Скопје. Меѓутоа биле поткажани и затворени од непријателот. На големиот судски процес во Скопје, бил осуден на смрт.

Меѓутоа, на 28 август 1944 година, Третата македонска ударна бригада го ослободила од затворот во Идризово. По излегувањето од затвор стапил во Третата македонска ударна бригада. Станал командир на вод, во четвртиот баталјон. Со бригадата учествувал во големата борба против балистите на реката Треска. Во оваа битка при повлекувањето бил тешко ранет. Негов соборец го влечел околу 30 метра. Кога Тодор увидел дека и соборецот може да загине, му наредил да се повлече, а тој не жалејќи го животот останал во заштитница. Кога се приближиле балистите фрлил една бомба врз нив, а другата ја активирал под себе.

Една улица во скопската населба Горно Лисиче го носи неговото име.

## Поврзано
* Петре Чангов

## Наводи


Категорија:Учесници во НОБ
Категорија:Жртви во битките за слобода на Скопје
Петре Чангов

**Петре Кртов Чангов** ( во  —  во ) — македонски партизан, борец за слобода на Македонија и учесник во НОВ.

## Животопис
Како сирак уште од рани години слугувал кај поимотни соселани. Основно училиште завршил во родното место. Априлската војна го затекнала на отслужувањето на воениот рок. Како војник бил заробен, а подоцна пуштен. По доаѓањето во родното место, развил интензивна активност во помагањето на народноослободителното движење. Неговата активност била забележана од непријателот, поради тоа во 1942 година бил задржан три месеци во истражниот затвор во Скопје. Потоа бил интерниран во Момчиловград во Бугарија, каде останал до март 1943 година. По враќањето од интернација одново се вклучил во народноослободителното движење. Од малтретирањето во окупаторската бугарска фашистичка полиција, се разболел и бил на лечење во болница. Во август 1944 година стапил во редовите на Шеснаесеттата македонска ударна бригада, со која учествувал во сите борби против балистите и германските моторизирани колони во Качаничката Клисура. Кон крајот на октомври 1944 година, во една борба против непријателот, бил тешко ранет од минофрлач, од што подоцна и починал.

## Поврзано

* Тодор Чангов

## Наводи


Категорија:Учесници во НОБ
Јордан Чешмаџиски

**Јордан Чешмаџиски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Завршил основно, а потоа го продолжил образованието во вечерно училиште. Станал симпатизер на народноослободителното движење ѝ се вклучил во разни акции за собирање и испраќање на материјална помош за партизаните. Во борбените редови на Дванаесеттата македонска ударна бригада стапил во 1944 година и станал борец во третата чета од вториот баталјон. Во борбите пpoтив непријателот се истакнал како храбар борец. Поради тоа бил поставен за командир на треттата чета. Учествувал во сите борби против непријателот на Китка, Водно и Треска, потем во борбите за ослободувањето на Скопје, како и во борбите за дефинитивното уништување и разоружување на балистичките банди на Косово. Од тешките услови и секојдневните напорни борби, тешко оболел и непосредно пред дефинитивното ослободување на Македонија им подлегнал на последиците од болеста.

## Наводи


Категорија:Учесници во НОБ
Категорија:Жртви во битките за слобода на Скопје
Крсто Чуксанов

мини|Спомен плоча на сите загинати борци во НОВ од селото Чучер-Сандево, меѓу кои и Крсто Чуксанов
**Крсто Николов Чуксанов** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. За време на окупацијата на Македонија, бил симпатизер на НОВ и активно ги помагал партизаните. Во септември 1944 година бил подмолно убиен од балистичките контрачетници, а потоа масакриран. Неговите останки се погребани на селските гробишта.

## Поврзано

* Стеван Чуксанов — македонски партизан, учесник во НОВ
* Љубомир Чуксанов — македонски партизан, учесник во НОВ
* Санде Чуксанов — македонски партизан, учесник во НОВ

## Наводи


Категорија:Учесници во НОБ
Категорија:Жртви во битките за слобода на Скопје
Категорија:Жртви на Бугарската окупација на Македонија во Втората светска војна
Бошко Шаговиќ

**Бошко Тошов Шаговиќ** ( во  —  во ) — македонски партизан, борец за слобода на Македонија и учесник во НОВ.
лево|мини|Спомен-плоча од НОБ во Бањани, на која се наоѓа името на Бошко Шаговиќ

## Животопис
Потекнувал од земјоделско семејство. Завршил основно училиште, а потоа се занимавал со земјоделство. Во Шеснаесеттата македонска ударна бригада стапил од денот на нејзиното формирање. Учествувал во сите борби на бригадата против балистите и Германците, на падините на Скопска Црна Гора. По ослободувањето на Скопје, бил распореден во единиците на КНОЈ во Скопје, што ги расчистувале минираните објекти во градот. При деминирање на една заостаната мина во зградата на Народната банка бил тешко ранет и пренесен во болница, а подоцна пуштен на домашно лекување. Кон крајот на 1944 година, починал од последиците на раните.

## Поврзано

* Ратко Шагов

## Наводи


Категорија:Учесници во НОБ
Дончо Шандонски

**Дончо Ѓорѓиев Шандонски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Завршил основно училиште и изучил браварски занает. Во 1934 година се доселил во Скопје и работел во фабриката на Папатеодоси. За време на окупацијата работел во Скопската ложилница. Како прогресивен работник се вклучил во работничкото движење уште пред војната и учествувал во работничките штрајкови, тарифните акции и демонстрациите. Во 1940 година бил примен за член на КПЈ. Веднаш по окупацијата на земјата, активно ја помагал оружената борба против окупаторот. Особено активен бил во дејноста на партиската организација на железничарите. Учествувал во разни акции против окупаторот, вклучувајќи ги и саботажите на локомотиви. Повремено одел во Кавадарци и ја помагал партиската активност, особено во селото Ваташа. На 23 октомври 1944 година, загинал заедно со други работници од бомбардирањето на Скопје возејќи се со камион на пат за работа.

## Наводи


Категорија:Учесници во НОБ
Категорија:Жртви во битките за слобода на Скопје
Милан Штрбанов

**Милан Петрев Штрбанов** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Иако не успеал да заврши основно училиште, подоцна се научил да чита и пишува, а изучил и занает. Работел како столарски работник, во Скопје. Уштe во почетокот на оруженото востание против окупаторот, се вклучил активно и го помагал. Од 1941 година неговата куќа била отворена за илегалците, каде голем број партиски работници наоѓале засолниште. Честопати вршел и многу доверливи курирски задачи. Во текот на 1944 година, бил постојанен курир на Шеснаесеттата македонска ударна бригада. Бил задолжен за одржување на врска меѓу градот и бригадата. На 12 ноември 1944 година, пред самиот напад за ослободување на Скопје, вршејќи една задача, се судрил со германски единици и во близината на бившата воена болница и загинал.

## Наводи


Категорија:Учесници во НОБ
Категорија:Жртви во битките за слобода на Скопје
Драган Шутевски

**Драган Шутевски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од трговско семејство. Завршил основно образование, а потоа продолжил да учи во средно училиште. Уште од првите денови по окупацијата на земјата, се вклучил во народноослободителното движење. Во 1942 година бил примен за член на СКОЈ и учествувал во бројни акции против окупаторот. Извршувал разни поверливи курирски задачи на Треттата македонска ударна бригада, а 1944 година бил примен и за член на КПЈ. Неговата активност била откриена  од окупаторската бугарска фашистичка полиција, поради што бил затворен и осуден на 20 години строг темничен затвор. Казната ја издржувал од април до 28 август 1944 година, кога заедно со други политички затвореници од затворот Идризово, бил ослободен од Треттата македонска ударна бригада. По ослободувањето од затворот, стапил во борбените редови на Треттата македонска ударна бригада и учествувал во сите натамошни борби на бригадата против непријателот. Во борбите се истакнал како храбар борец. На 20 октомври 1944 година храбро загинал во една крвава борба против балистите и Германците на реката Треска.

## Наводи


Категорија:Учесници во НОБ
Категорија:Жртви во битките за слобода на Скопје
Анѓеле Аксиќ

**Анѓеле Давид Аксиќ** ( во  —  во ) — македонски и југословенски партизан, борец за слобода на Југославија, учесник во НОВ.

## Животопис
Завршил основно училиште, а потоа изучил занает и работел како електричар. Живеел во Скопје. По окупацијата на нашата земја бил протеран од Македонија. Заминал за Србија и се населил во Крушевац. Како свесен и прогресивен работник се поврзал со народноослободителното движење и учествувал во разни акции против германскиот окупатор и домашните предавници. Немало акција во која не се истакнувал со својата решителност. Во 1943 година при една фашистичка рација бил затворен во Крушевац. На 29 јуни 1943 година бил стрелан во затворот.

## Наводи
Чедомир Димитријевиќ

**Чедомир Младен Димитријевиќ** ( во  —  во ) — македонски и југословенски партизан, борец за слобода на Југославија, учесник во НОВ.

## Животопис
Се доселил во Скопје и работел како службеник. По капитулацијата на бивша Југославија, бугарските фашистички окупатори го протерале од Скопје во Србија. Од првите денови на оруженото востание, активно ја помагал борбата против окупаторот. Неговата дејност била откриена ѝ во 1942 година бил затворен од злогласната специјална полиција од чии раце успел да избега и да се приклучи во Косовскиот партизански одред. Во состав на истиот учествувал во повеќе борби, во кои се истакнувал како храбар партизан. Во февруари 1943 година во една борба против непријателот, храбро загина.

## Наводи


Категорија:Учесници во НОБ
Саксија

мини|десно|десно|Керамичка саксија
**Саксија** — сад во кој се чува земја и растение. На дното има дупка, така што вишокот вода може да излезе во посебен сад направен за таа намена, кој е во облик на чинија. Традиционално, саксиите биле изработувани од керамика, а денес тие сè почесто се прават од пластика, а во последно време и од биоразградливи материјали. Садовите се користат за различни намени:

* одгледување украсни растенија
* транспортирање на растенија на нова локација
* одгледување садници
* одгледување деликатни растенија во области со студена клима.

## Историја
Низ вековите, употребата на саксиите влијаела на хортикултурната употреба на растенијата. Египќаните биле меѓу првите кои користеле саксии за транспорт на растенија од една до друга локација. Римјаните ги внесувале саксиите со засадени растенија внатре, кога времето било студено. При откривање на нови делови од светот и нови растенија, саксиите се користеле за транспорт на нови култури во другите делови на светот.

## Занимливости
Во Атина во периодот помеѓу 371 и 287 г. п.н.е., саксии со растенија биле фрлани во морето за време на фестивалот во чест на Градината на Адонис. Растението, кое го нарекле јужно дрво, се одгледувало во саксии, бидејќи било тешко да се одгледува во природата.

## Наводи

## Литература
* 

Категорија:Градинарство
Категорија:Садови
Категорија:Турцизми
Бошко Стефановиќ - Треф

**Бошко Стефановиќ - Треф** ( во  —  во ) — македонски и југословенски партизан, борец за слобода на Југославија, учесник во НОВ.

## Животопис
Потекнувал од сиромашно семејство. Татко му работел како служител во Хипотекарна банка. Основно училиште и еден клас трговска академија завршил во Скопје. Војната му го прекинала натамошното образование. Многу млад се вклучил во напредното движење. Во 1940 година станал член на СКОЈ. По окупацијата на земјата собрал поголемо количество експлозив и го чувал во својата куќа. Купил и машина за пишување но, окупаторот го протерал за Србија. По доаѓањето во Ниш го продолжил не само учењето во Трговската академија, туку и политичката дејност. Заедно со други активисти во училиштето создале многу силна скојевска организација. Кон крајот на 1941 година бил примен за член на КПЈ. Како комунист ги раководел скоевските активисти. Во 1942 година како последица на голема провала била затворен и одведен во полиција. Во мај 1942 година бил префрлен во концентрационен логор во Германија, а подоцна префрлен во злогласниот концентрационен логор Боти, во Норвешка. Во јули 1943 година се обидел да побегне од логорот, но при бегството бил убиен од Германците.

## Поврзано

* Стефан Стефановиќ - Треф (првотимец на ФК Работнички)

## Наводи
Јеромонах

[300px|десно|мини|Јеромонахот [Калистрат Зографски]]
**Јеромонах** — свештеник-калуѓер во православната црква, калуѓер што може да ги врши сите свештенички активности како световниот свештеник. Ова е прв степен, односно чин што еден монах го прима на ракополагање по ѓаконскиот чин. Само јеромонах може да биде ракоположен за епископ, додека тоа не е можно за другите свештеници.

Името потекнува од грчкиот поим ἱερεύς (*hiereus*) што значи „свештеник“ и зборот „монах“.

## Наводи

Категорија:Христијанство
Категорија:Православие
Категорија:Верски занимања
Категорија:Црковни титули
Категорија:Христијански поими
Категорија:Грцизми
Нови Анени (реон)

**Нови Анени** () ― реон (*[[Административна поделба на Молдавија|raion]]*) во средишниот дел на Молдавија. Административното седиште на реонот е истоимениот град.

## Административна поделба

Реонот Нови Анени има 1 град, 25 општини и 19 села.

## Демографија

На 1 јануари 2012 година, населението во реонот било 83.100 жители, од кои 10,3% урбано и 89,7% рурално население.

### Етнички состав

* *Забелешка*: Постои контроверза помеѓу етничката припадност на Молдавци и Романци.

## Надворешни врски

* Официјална страница 

## Наводи

Категорија:Реони во Молдавија
Владо Ангеловски

**Владо Стојменов Ангеловски** ( во Доница,  —  во ) — македонски партизан, борец за слобода на Македонија и учесник во НОВ.

## Животопис
По завршувањето на основното училиште, работел како земјоделец во Мршевци. Иако воените виори го затекнале како четиринаесетгодишно дете, се приклучил на партизаните. Понесен од врвна љубов кон слободата зел активно учество во оружените дејствија против германските единици, вршејќи ги со голем успех бројни извидувања. Во секоја од тие, главно ноќни дејствија, успевал да прибира драгоцени податоци за местоположбата на фашистичките местоположби, бројната состојба на непријатлските единици, видот на нивното вооружување, правецот на нивното движење и слично. Снаодливоста, одлучноста и невидената храброст придонеле да стане најсакан меѓу сите во единицата на која и припаѓал. На 10 октомври 1944 година, при извршување на едно извидувачко дејство, нагазил на мина вешто поставена од непријателите и загинал.

## Поврзано

* Трајко Ангеловски

## Наводи


Категорија:Учесници во НОБ
Штефан Вода (реон)

**Штефан Вода** ― реон (округ) () на југоистокот на Молдавија, во административниот центар Штефан Вода. Од 1 јануари 2011 година, неговото население било 71.900. Градот се наоѓа 100&nbsp;км од Кишинев и 100&nbsp;км од Одеса.

## Историја
Наоѓалиштата со првите документарни докажувања се: Чорбучу, Оланешти, Карахасани, први сертифицирани места во 1405-1456. Во 16-18 век, било развивано интезивно земјоделство, со потврдени важни индустрии за производство на вино и пораст на населението. Во 1812 година, по Руско-турската војна (1806-1812), Бесарабија била инкорпорирана во Руската Империја во овој период (1812–1917) и се случила интензивна русификација на домородното население. Во 1918 година, по распадот на Руската Империја, Бесарабија била обединета со Романија (1918–1940, 1941–1944), а округот бил дел од реонот Четатеа Алба. Во 1940 година, по пактот Молотов – Рибентроп, Бесарабија била окупирана од Советскиот Сојуз. Во 1991 година, како резултат на прогласувањето на Независност на Молдавија, округот станал дел и седиште на реонот Тигина (1991–2003), а во 2003 година станал административна единица на Молдавија.

## Географија
[мини|Селото Паланка и реката [Днестар|Днестар (Нистру).]]
Реонот Штефан Вода се наоѓа во југоисточниот дел наМолдавија. Соседството ги има следните реони: Реон Каусени на северозапад, Реон Слобозија на североисток и државнате граница со Украина на југ и исток. Пределот е претежно рамен, малку расцепкан, најголемата надморска височина околу 210–230 м во западниот дел на округот. Минимална надморска височина од 2–5 м во рамнината на долен Днестар. Има постапки на ерозија со низок интензитет.

### Клима
Умерена континентална клима со годишна просечна окружна температура + 10,5 +11 Ц. Јули просечна температура + 22 + 23 Ц, од јануари -4 Ц. Годишни врнежи 450-550&nbsp;мм. Просечна брзина на ветерот 3-5 м\с.

### Фауна
Типична европска фауна, со присуство на такви цицачи како што се лисици, ежови, елени, дива свињи, творови, диви мачки, ласици и други. Од птиците: еребици, врани, орли, чворци, ластовички и многу повеќе.

### Реки
Реонот Штефан Вода се наоѓа во сливот на реката Днестар, кој го преминува округот во североисточниот дел на реонот. Притоките на Днестар тука се обично кратки. Областа има бројни вештачки езера.

## Административни единица

* Населени места: 26
** Административен центар: Штефан Вода
*** Градови: Штефан Вода
**** Села: 3
***** Комуни: 22

## Наводи

* Descrierea generală a raionului Ştefan Vodă
* Discuție:Raionul Ștefan Vodă
* District population per year 
* Rezultatele alegerilor din 28 noiembrie 2010 în raionul Ştefan Vodă

Категорија:Реони во Молдавија
Категорија:Координати на Википодатоците
Сорока (реон)

**Сорока** ― реон во североисточна Молдавија. Негов административен центар е градот Сорока. На 1 јануари 2011 година, населението во регионот било 100.400.

## Историја
мини|Земство во реонот Сорока, 1911 година.

### Антички почетоци
Археолошки докази за праисториските населувања кои датираат од пред 35,000 до 50,000 години биле пронајдени во регионот на Сороко во близина на селото Руди. Во околу 400 до 300 година п.н.е., биле изградени антички одбранбени ѕидови. Од 9 век до 12 век н.е., биле развиени два града. Тие беа наречени Фарфурија Турчеаска и Германариул. Во 12 и 13 век, џеновска тврдина биа проширена во Алхиона. Во периодот 1439–1457 година биле споменати селата: Висока, Василкау, Руди и Пирлита.

### Новиот град Сорока
Во втората половина на 16 век, Штефан Велики изградил дрвена тврдина на поранешната планина Алхиона. Тврдината била претворена во сегашниот облик помеѓу 1543 и 1546 година за време на владеењето на Петру IV Рареш. Создавањето на градот овозможи трговија долж Днестар истовремено обезбедувајќи заштита од странска инвазија. Долги години Сорока бил средиште за уметности и земјоделски пазари за Кнежевството Молдавија. Во различни временски периоди, Сорока била под влијание на војни со Татарите, Козаците, Полјаци и Русите. Помеѓу 1684 и 1699 година, под контрола на Полјаците, биле направени промени во Сорока. Бил ископан длабок ров; бил ископан бунар во дворот. Постепено со текот на времето, со постабилно владеење, градот и неговиот регион ја изгубиле воената важност.

### Сорока во 19 и 20 век
Во 1812 година Сорока била окупирана од Русија. Населението станала поразновидно кога Русите, Украинците и Евреите се преселија во регионот. Од 1849 до 1917 година Сорока била управувана како дел од регионот Бесарабија на Руската Империја. Во 1918 година, по завршувањето на Првата светска војна, Бесарабија била дел од Романија. До 1944 година, Сорока останала административен центар за овој молдавски регион. Во 1944 година, кога Втората светска војна го достигна својот крај, Сорока стана дел од МССР. Молдавија станала независна држава во 1991 година. Оттогаш Сорока го вратила статусот на административен регион на Молдавија.

## Поврзано

* Област Сорока

## Наводи

Категорија:Реони во Молдавија
Трајко Ангеловски

**Трајко Стојменов Ангеловски** ( во Доница,  —  ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Во потрага за подобар живот, тој се преселил во Мршевци, Скопско. На 20 август 1944 година, тој стапил во Осумнаесеттата македонска ударна бригада. Со истата, тој учествувал во завршните операции, што многубројните бригади на НОВ и ПОМ ги воделе ширум вардарскиот дел на Македонија. Иако ја дочекал слободата, храбро загинал во една борба против балистичките банди, на 10 декември 1944 година, точно два месеци по загинувањето на неговиот помлад брат Владо Ангеловски.

## Поврзано

* Владо Ангеловски

## Наводи


Категорија:Учесници во НОБ
Дуке Атанасовски

**Дуке Китанов Атанасовски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Се занимавал со земјоделство и чување на добиток. На 25 септември 1944 година стапил во Треттата македонска ударна бригада, во чиј состав учествувал во големите борби против балистите на Водно и реката Треска. По ослободувањето на Македонија земал учество во ликвидирањето на заостанатите балистички банди. Подоцна заминал на Сремскиот фронт. Поради тешките и напорни борби, заболел и од последиците на болеста, починал на 18 април 1945 година, во болницата во Скопје.

## Наводи


Категорија:Учесници во НОБ
Александар Ацев

**Александар Ѓошев Ацев** ( во  —  во ) — македонски партизан, борец за слобода на Македонија и учесник во НОВ.

## Животопис
Во 1929 година се доселил во Скопје. Во 1944 година стапил во Треттата македонска ударна бригада. По ослободувањето на Скопје, дејствувал со бригадата низ Македонија во уништувањето на преостанатите балистички банди, а потоа се префрлил во Бујановачко каде исто така учествувал во акциите за уништување на балистичките разбојнички банди. Храбро се борел на Сремскиот фронт, каде се истакнал во повеќе борби. Загинал во една битка, на 14 април 1945 година кај Врпоље.

## Наводи



Категорија:Учесници во НОБ
Столе Ацевски

**Столе Ацевски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно селско семејство. Завршил основно училиште и изучил столарски занает. Во 1942 година се поврзал со партизаните и материјално ги помагал. Во 1943 година, кога бил формиран партизанскиот одред на Шар Планина станал активен заднински соработник на одредот. Напоредно со материјалната помош, редовно ги известувал партизаните за движењето на фашистичките сили. На 21 октомври 1943 година силни бугарски фашистички единици го блокирале Шарпланинскиот одред. Предводени од еден предавник (бугароман), бугарските фашисти го сретнале во планина, го фатиле ѝ го стрелале. Партизанската група што останала на Шар Планина, за ова предавство го осудила шпионот на смрт и го стрелала во декември 1943 година.

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Благоја - Гојан

**Благоја - Гојан** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејтво. Живеел во Скопје, каде завршил основно училиште. Им помагал на родителите во одгледувањето на градинарски култури. По окупацијата на Македонија почнал да се дружи со прогресивно ориентирани работници. Уште во 1941 година бил опфатен во напредна група. Во 1942 година бил примен за член на СКОЈ. Учествувал во многу акции против окупаторската фашистичка власт. Дејствувал меѓу младината, привлекувајќи нови приврзаници во народноослободителното движење. Собирал народна помош, а навечер учествувал во растурање на летоци. Есента 1943 година заминал во Шарпланинскиот партизански одред. Во меѓувреме главнината на одредот заминала во Западна Македонија. Тој останал со група партизани на Шар Планина, со задача постепено да се оформи нов поголем одред. Бил многу ценет меѓу партизаните како решителен борец, секогаш готов за акција. Ја доживеал провалата и разбивањето на одредот, а потоа се засолнил како илегалец. Во кратко време одново се нашол на Шар Планина, придружувајќи му се на новоформираниот партизански одред, кој дејствувал на тој терен во близината на селото Штрпце. Бидејки се приближувала зимата одредот тргнал да им се придружи на другите партизански единици. Патем учествувал во тешките борби против балистичките банди во близина на Тетово. По овие борби одредот се пробивал кон Призрен. Во една нова борба против балистите, во октомври 1943 година, го изгубил својот живот.

## Наводи


Категорија:Учесници во НОБ
Тихомир Атанасов

**Тихомир Мицев Атанасов** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно селско семејство. Основно училиште завршил во родното село. Исклучиво се занимавал со земјоделство. Со Треттата македонска ударна бригада учествувал во уништувањето на балистичките банди во некои краишта на Македонија и Косово. Подоцна се борел на Сремскиот фронт, каде нашите единици го поразиле непријателот. Во тие борби, на 15 април 1945 година, загинал кај Сремска Митровица.

## Наводи


Категорија:Учесници во НОБ
Милан Атанасовски

**Милан Андреев Атанасовски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Учел и работел во Скопје. Во НОВ и ПОЈ стапил на 9 септември 1944 година. Учествувал во завршните операции за ослободувањето на Македонија. Се пројавил како совесен, дисциплиниран и примерен борец. По ослободувањето на Македонија бил испратен во офицерско училиште во Белград. По успешното завршување на училиштето бил распореден во Војводина. Веднаш потоа се вклучил во борбите против Германците. Се истакнувал во раководењето на единица која му била доверена да ја води. На 28 февруари 1945 година, во една борба против Германците, тешко бил ранет и пренесен во болница во Нови Сад. Подлегнал на раните, на 6 април 1945 година.

## Наводи


Категорија:Учесници во НОБ
Буедница

**Błędnica**  - шумски демон од словенската митологија, за која се вели дека ги тера луѓето да се изгубат, оставајќи ги своите жртви сами во длабочините на шумата да умрат од глад или да бидат изедени од диви животни.  Злобниот ентитет најчесто се опишува како млада и убава девојка.  Се верува дека единствениот начин да се избрка демонот е да се користат силни магии или да се жртвува нешто во домот или за време на ловот. 

## Користена литература


Категорија:Словенска митологија
Подѓакон

[мини|десно|235п|Ипоѓакон на [Руска православна црква|Руската православна црква]]
**Подѓакон** или **ипоѓакон** — чин во христијанските цркви, што претставува посредно поврзување помеѓу помладото (црковнослужители) и постарото (свештеници) свештенство.

## Во православието
Во православната црква, подѓаконот главно служи со епископот за време на неговите свети служби, носејќи пред нив во овие прилики рипида, дикир и трикир. Подѓаконот исто така го подвлекува орлецот, носи пешкир за бришње раце, ги носи богослужбените (литургиските) книги и помага при облекувањето.

Во современата црква, подѓаконот не припаѓа на највисокото свештенство, иако тие сè до 13 век биле дел од ѓаконатот. Тогаш, по реформата на патријархот Манојло I, поради фактот што подѓаконите ги ограничиле своите должности само на ѓаконот и се ставиле во иста положба со ѓаконите, патријархот де јуре го лишил ипоѓаконот од степенот на високо свештенство,  наредувајќи хиротесијата да се врши во центарот на храмот, како за пониските свештеници. Подѓаконот се облекува во стихар и има еден од додатоците за достоинството на ѓаконот - орар, кој се носи прекрстен преку обете рамена и ги симболизира ангелските крилја.

Ракоположениот подѓакон (не некој што бил благословен само еднаш за службата) во текот на Светата литургија во олтарот ракува со светите садови и светите дарови, и од тие причини тој треба да ја ограничи брачната комуникација со неговата сопруга. Од истата причина, подѓаконот не може да склучи брак по хиротесијата.

## Наводи

Категорија:Православни цркви
Категорија:Православие
Категорија:Зборови што ги нема во ТРМЈ
Категорија:Грцизми
Трпе Блажевски (Скопско)

*За Трпе Блажевски од Леуново, прочитајте на [[Трпе Блажевски (Леуново)|следната страница]].*

**Трпе Јованов Блажевски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Се занимавал со земјоделство. Есента 1944 година вооружени балистички банди навлегле во неговото село. Истовремено на тој терен пристигнала и Дванаесеттата македонска ударна бригада која ги потиснала балистите. Им се приклучил на соселаните во помагањето на бригадата. Учествувал во собирање храна, облека и друг материјал за бригадата. По ослободувањето на Скопје стапил во Шеснаесеттата македонска ударна бригада со која учествувал во акциите за разоружување и ликвидирање на преостанатите балистички банди на Косово. Потоа заминал во Срем, каде со успех завршил воена настава во ракување со новото оружје кое пристигнало во бригадата. Загинал на 12 април 1945 година во големата офанзива на Првата Југословенска Армија кај Шид.

## Наводи


Категорија:Учесници во НОБ
Трајан Блажевски

**Трајан Блажевски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од семејство на сиромашни родители. Завршил основно училиште, а подоцна бил рударски работник во Радуша. Во 1942 година стапил во организирана борба против окупаторот. Им се придружил на скопските партизани Дане Крапчев, Раде Јовчевски - Корчагин и Боро Петрушевски, кои во 1942-1943 година дејствувале на Шар Планина, создавајќи услови за формирање на броен и силен партизански одред. Во родното место бил еден од најактивните помагачи и директни учесници во НОВ. Благодарејќи на него и некои други борци Старо Село станало партизанска тврдина. Поради неговата активност бил затворен од бугарскиот фашистички окупатор и во април 1944 година бил стрелан од страна на Бугарските војски.

## Поврзано
Стрелани во втората провала (април, 1944 година) од страна на бугарската полиција биле ѝ:

* Трипун Димитровски
* Петар Богоевски
* Трајко Кочовски
* Трајан Милошевски
* Атанас Крстевски
* Саве Серафимовски
* Милан Стаматовски

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Петар Богоевски

**Петар Богоевски** ( во  —  во ) — македонски партизан, борец за слобода на Македонија и учесник во НОВ.

## Животопис
Завршил основно училиште, а подоцна се вработил во рудникот Радуша, каде партиската организација го запознала со целите на НОВ. Од 1942 година веке бил вклучен во народноослободителното движење. Тесно соработувал со партиската организација во Вратничко. Организирано дејствувал во своето село, кое станало партизанска тврдина. Бил член на народносолободителниот одбор. Како таков се грижел за материјално и друго помагање на Шарпланинскиот одред. Во април 1944 година бил провален од еден селски предавник. Потоа заедно со неколку други соселани, бил стрелан од бугарскиот фашистички окупатор.

## Поврзано
Стрелани во втората провала (април, 1944 година) од страна на бугарската полиција биле ѝ:

* Трипун Димитровски
* Среќко Богоевски
* Трајко Кочовски
* Трајан Милошевски
* Атанас Крстевски
* Саве Серафимовски
* Милан Стаматовски
*Коце Трпчевски

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Феликс Оже-Алијасим

**Феликс Оже-Алијасим** (; роден на , ) — канадски професионален тенисер. Тој е најмладиот играч рангиран меѓу најдобрите 20 од страна на Асоцијацијата на тениски професионалци (АТП), а највисок пласман во кариерата му е 9. место, кое го достигнал на 10 јануари 2022. Има освоено пет титули во поеднинечна конкуренција и во двојки.

## Надворешни врски
* 
* 
* 

## Наводи

Категорија:Канадски тенисери
Категорија:Живи луѓе
Среќко Богоевски

**Среќко Богоевски** ( во  —  во  ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно семејство. Завршил основно училиште, а подоцна се занимавал со земјоделство. Во почетокот на 1943 година партиската организција од Вратничко го вклучила во движењето. Во септември истата година го напуштил селото, зел пушка в раце и му се приклучил на Шарскиот одред. Како храбар борец бил упатен во состав на една десетина, да воспостави врска со други партизани. Така дошло до средба меѓу шарпланинските и кумановските партизани на Скопска Црна Гора. Потем се вратил на Шар Планина. Во меѓувреме, Вториот шарски одред бил разбиен. За тоа останал на својот терен како илегалец. Откако забележал дека е провален, го напуштил селото. Во едно ново судирање меѓу партизаните и бугарските фашистички полициски единици, бил заробен и на 30 април 1944 година бил стрелан.

## Поврзано
Стрелани во втората провала (април, 1944 година) од страна на бугарската полиција биле ѝ:

* Трипун Димитровски
* Петар Богоевски
* Трајко Кочовски
* Трајан Милошевски
* Атанас Крстевски
*Саве Серафимовски
*Милан Стаматовски
*Коце Трпчевски

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Поезија (Тадеуш Ружевич, 1965)

**„Поезија (избор)“** — книга со избор од поезијата на полскиот поет Тадеуш Ружевич, објавена во 1965 година од издавачката куќа Култура од Скопје во рамките на библиотеката „Современа лирика“.

## Содржина
Книгата содржи 32 песни, поговор со наслов „Во името на човекот и за човекот - Неколку забелешки врз творештвото на Тадеуш Ружевич“, како и био-библиографски летопис.

* Од збирката „Неспокој“ (1945 — 1946)
:* Преживеав
:* Јаболко
:* Птичка килибарна
:* Оплакување
:* Од бележникот

* Од збирката „Црвената нараквица“ (1947 — 1948)
:* Туѓинци
:* Ѕид
:* Враќање
:* Скаменето вообразување

* Од збирката „Пет поеми“ (1950)
:* Крила и раце
:* Клање на децата

* Од збирката „Рамнина“ (1954)
:* На заминување на поетот

* Од збирката „Сребрениот клас“ (1955)
:* Татко
:* Кого го нема
:* Зелените ружи на поетот
:* Успеало
:* Вртелешка
:* Блудниот син

* Од збирката „Насмевки“ (1955)
:* Глинени птички
:* Видоизменувања

* Од збирката „Отворена поема“ (1956)
:* Прво сеќавање
:* Ѕид
:* Одврзани раце
:* Глас
:* Чекам
:* Глупа шега
:* Можеби тоа и не беше дом

* Од збирката „Завеси“ (1957)
:* Таи знаеш кој сум јас
:* Оставете нè
:* Во средиштето на животот

* Од збирката „Лице“ (1964)
:* Смеа
:* Претоварен со задолженија

## Технички одлики
Книгата е објавена во рамките на библиотеката „Современа лирика“, а преводот, изборот и поговорот ги напишал Ацо Алексиев. Технички уредник бил Христо Христовски, а корекцијата ја направиле Елена Павлова и Ружица Димишковска. Книгата има тврди корици и била испечатена во графичкиот завод „Гоце Делчев“ во Скопје, во 2 000 примероци. Таа не е каталогизирана и ја нема меѓународната ознака ISBN.
 
## Наводи

Категорија:Дела на Тадеуш Ружевич
Категорија:Изданија на Култура
Категорија:Книги од 1965 година
Категорија:Појавено во 1965 година во Македонија
Грцизам

**Грцизам** — заемка, позајмен збор од грчкиот јазик во македонскиот јазик. Некои грцизми:

* *[[агрономија]]* („агрос“ — поле + „номос“ — право, обичај)
* *[[хеликоптер]]* („хеликс“ — спирала + „птерон“ — крило),
* *период* ("пери" — око + ,,хоодос" — патека).

Грцизмите се едни од најважните слоеви на европската културна лексика. Покрај директното позајмување на грчки изрази или неологизми составени од грчки, во македонскиот јазик има и полупреводи и преводи (нови зборови според грчки образец), деривати и семантички заемки (кога прифатениот збор ќе добие поинаков, ново значење на новиот јазик).

## Наводи

## Поврзано
* Галицизам
* Германизам
* Англизам
* Турцизам
* Србизам
* Арабизам

## Надворешни врски
* Mathematical Words: Origins and Sources (John Aldrich, University of Southampton)

Категорија:Грчки јазик
Категорија:Заемки
Категорија:Зборови што ги нема во ТРМЈ
Павле Божинов

**Павле Стефков Божинов** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно селско семејство. Завршил основно училиште, по што се занимавал со земјоделство и чување на добиток. Во септември 1944 година стапил во редовите на Шеснаесеттата македонска ударна бригада. Учествувал во сите борби на бригадата против балистите и Германците на падините на Скопска Црна Гора. Потоа со бригадата учествувал во конечното ликвидирање и разоружување на балистичките банди на Косово. Пролетта 1945 година заедно со бригадата бил во близината на Белград. Таму се обучувал за претстојната борба против непријателот. На 12 април 1945 година во големата офанзива со која биле разбиени и пробиени германските утврдени позиции кај Товарник, храбро загинал во близина на Шид. 

## Наводи


Категорија:Учесници во НОБ
Герасим Божиновски

**Герасим Божиновски** ( во  —  во Дебреште) — македонски партизан, борец за слобода на Македонија и учесник во НОВ.

## Животопис
Потекнувал од селско сиромашно семејство. Завршил основно училиште, а подоцна се доселил во Скопје. Работел како општ работник. Во Скопје се поврзал со организираното движење против окупаторот. Извесно време работел и во Тетово. Собирал материјална помош, а особено санитарен материјал за партизаните. Одржувал тесни контакти со активисти и илегалци од Тетово, кои партиски работеле во Скопје. Во 1944 година заминал во партизани, во Македонски Брод. Дејствувал во разни краишта на Западна Македонија. Последната должност ја обавувал во една бригада на КНОЈ, во Осмата дивизија. Загинал на службена должност во 1945 година, во селото Дебреште, Тетовско. 

## Наводи


Категорија:Учесници во НОБ
Категорија:Починати во Тетовско
Стојан Божинов

**Стојан Трајков Божинов** ( во  —  во ) — македонски партизан, борец за слобода на Македонија и учесник во НОВ.

## Животопис
Завршил основно училиште. Потоа откако го изучил занаетот работел како механичар. На 1 септември 1944 година, стапил во НОВ и ПОЈ. Со Петнаесеттиот македонски корпус заминал за Срем каде завршил тримесечна воено-стручна обука. Учествувал во пробивот на Сремскиот фронт. Се истакнал во многу јуриши и доживени победи. Учествувал во ослободувањето на голем број градови и села. Со бригадата пристигнал и пред Загреб. На 7 мај 1945 година била последната негова борба, кога загинал од германски куршуми.

## Наводи


Категорија:Учесници во НОБ
Боро Божиновски – Прцан

**Боро Божиновски – Прцан** ( во  —  во ) — македонски партизан, револуционер, борец за слобода на Македонија и учесник во НОВ.

## Животопис

### Предвоена активност
Потекнувал од многу бедно семејетво. Поминал тешко детство и младост. Изучил опинчарски занает. Спаѓал меѓу организаторите што придонеле во периодот од 1933-1937 година во Куманово да се изгради силна скоевска организација. Уште како младинец бил зачленет во УРС-овите синдикати. Раководел со кожарската подружница. Учествувал во сите акции на партијата како и во сите манифестации и демонстрации. Влегувал на состаноците што ги одржувал синдикатот на *Jyгopac* и истите ги растурал. На предизборниот митинг во 1938 година, исфрлил пароли за демократизација на земјата и слобода на народите. За учеството во оваа акција бил казнет со 15 денови затвор. Често бил затворан и мачен. Бил активен член и во културно-уметничкото друштво *„Абрашевиќ“*. Организирал масовни излети на кои спроведувал политичка дејност. Во 1940 година заедно со други младинци испишал борбени пароли и ги залепил по ѕидовите од зградите во Куманово.

### Втора светска војна
Од првите денови на окупацијата бил меѓу истакнатите комунисти кои работеле на оруженото востание. Без колебање се пријавил за Козјачкиот партизански одред (12 октомври, 1941 година). Бил еден од првите борци кои со пушки го одбележиле историскиот настан за оруженото востание на македонскиот народ. По блокадата и судирот на одредот со бугарските сили кај село Малотино, Кумановско на 17 октомври, 1941 година, тој успеал да се пробие заедно со Киро Фетак. Истата ноќ влегол во родниот град и преминал во илегалство. Се сретнал со Христијан Тодоровски - Карпош, со кого соработувале и војувале подолг период. Пролетта 1942 година заедно со Карпош заминале во Србија и стапиле во Врањскиот партизански одред. Повеќе месеци војувал во Црна Трава, каде ги покажал своите квалитети на храбар и дисциплиниран борец. По неколку месеци проведени во Врањскиот партизански одред, се вратил во Македонија. Есента 1942 година станал борец на Скопскиот партизански одред и дејствувал во Скопска Црна Гора. Учествувал во повеќе борби на одредот. Во септември 1942 година кога одредот бил блокиран од силни полициски и контрачетнички (бугаромански) сили во манастирот Благовештание, се наметнала нерамна борба во која го изгубил својот живот.

## Поврзано

* Козјачки партизански одред
* Скопски партизански одред

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
31 Евфросина

**Евфросина** (**31 Евфросина**) — мошне млад астероид кој го зазема 9. или 10. место по големина во астероидниот појас. Откриен е од шкотско-американскиот астроном Џејмс Фергусон на 1 септември 1854 г. како првиот астероид пронајден од Северна Америка. Наречен е по Евфросина, една од харитите од старогрчката митологија. Во 2019 г. е откриена мала придружна месечина. Ова е трет астероид по округлост (по 1 Церера и 10 Хигија), што се смета дека се должи на повторно насобирање по претрпен судир, и затоа телото не е блиску до хидростатичка рамнотежа.

## Набљудувања
Ова е прилично темно тело близу надворешниот раб на појасот. Не е видлива со двоглед, со оглед на тоа што има најголема привидна величина од +10,2 при најповолна положба — послаба од сите триесет претходно откриени астероиди.

Евфросина има голем орбитален наклон и занесеност, со јазли близу перихелот и афелот; нејзиниот перихел лежи во најсеверната точка на орбитата. За реме на перихелските противположби, астероидот е многу високо на небото гледајќи од северни ширини и не е видлива од јужните земји како Нов Зеланд и Чиле. 

## Површина
Телото претставува астероид од типот C со примитивна површина можеби прекриена со тенка прекривка од исфрлен материјал поради судирот во кој настанале нејзината месечина и судирно семејство. Нема длабоки вдлабнатини. Сите каратери со пречник над 40&nbsp;км мора да имаат рамно дно за да не се видливи, што одговара на ледениот состав од типот C. Отсуството на картери може да се должи и на младоста на површината.

## Маса и густина
По откривањето на месечината, во 2020 г. за првпат се направени точни мерења на масата на Евфросина —  и густина од . Малата густина упатува на заклучок дека половина телото се состои од воден мраз, ако внатрешната порозност изнесува 20&nbsp;%.

## Месечина и семејство

Евфросина има сложено семејство од две илјади астероиди кои делат слични спектрални својства и орбитални елементи. Се смета дека настанале со судир пред околу 280 милиони години. Сите имаат релативно висок орбитален наклон. Второто по големина тело во групата (895 Хелио) најверојатно е натрапник.

Во 2019 г. е откриена мала месечина, појавена како последица од истиот судир што го создал семејството. Првичните пресметки даваат орбитален период од 1,2 дена и голема полуоска од 670&nbsp;км. Од сликите се гледа дека месечината има пречник од 4&nbsp;км, претпоставувајќи исто албедо како Евфросининото.

## Галерија
мини|центар|400п|Евфросина сликана во разни положби од WISE на 17 мај 2010 г.

## Наводи
 

## Надворешни врски
* 
* 

Категорија:Двојни астероиди
Категорија:Астероиди од типот C
Категорија:Астероиди од типот Cb
Категорија:Астероиди наречени по ликови од старогрчката митологија
Категорија:Астрономски тела откриени во 1854 година
Денис Шаповалов

**Денис Викторович Шаповалов** (; ); (, ) — канадски професионален тенисер. Шаповалов моментално е рангиран во првите 15 во светот, и бил најмладиот кој влегол во првите 30 од 2005 година. Највисок пласман на АТП листата му било 10. место.

## Наводи

Категорија:Канадски тенисери
Тихомир Божиновски

**Тихомир Митев Божиновски** ( во  —  во ) — македонски партизан, борец за слобода на Македонија и учесник во НОВ.

## Животопис
По завршувањето на основното училиште работел како земјоделец. Летото и есента 1944 година, кога во неговиот крај пристигнале единиците на НОВ и ПОМ, како и неговите соселани со љубов ја помагале својата народна војска. Нешто подоцна, во ноември 1944 година стапил во Треттата македонска ударна бригада, во чиј состав учествувал во многубројни борбени судири со балистичките банди во Бујановачко. Учествувал во големиот пробив на Сремскиот фронт. Бил борец на тенковската дивизија. При еден јуриш кај Илинци, храбро загинал на 12 април 1945 година. Бил закопан на боиштето.

## Наводи


Категорија:Учесници во НОБ
Добре Боневски

**Добре Јаковчев Боневски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно селско семејство. Завршил основно училиште, а потоа се занимавал со земјоделство. Немал многу плодна земја, па се обидувал да најде друга работа, но не успеал во таа намера. На 25 септември стапил во Дополнителната бригада, а подоцна се префрлил во Шеснаесеттата македонска ударна бригада, со која заминал на Косово и учествувал во ликвидирањето на заостанатите балистички банди. Подоцна заминал за Срем каде учествувал во завршните операции за ослбодување на уште неослободените краишта на Југославија. Бил учесник во големиот пробив на Југословенска Армија на Сремскиот фронт. Во првите борби при пробивот на германските позиции, на 12 април 1945 година кај селото Илинци, храбро загинал. Бил закопан на местото каде што загинал.

## Наводи


Категорија:Учесници во НОБ
Трпе Божиновски

**Трпе Цветанов Божиновски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно селско семејство. Основно училиште завршил во родното место. Се занимавал со земјоделство. По ослободувањето на Скопје стапил во Седмата македонска ударна бригада, со која учествувал во завршните операции за ослободувањето на Југославија. Во близината на Белград посетувал тримесечна обука. Подоцна учествувал во пробивот на германските укрепени позиции на Сремскиот фронт. Во големата битка, во април 1945 година храбро загинал во Хрватска. Закопан бил на позицијата каде што загинал, а подоцна неговите останки биле пренесени и погребани во неговото родно село.

## Наводи


Категорија:Учесници во НОБ